Magnus Wegelius

Karl Magnus Wegelius (20. elokuuta 1884 Hattula – 9. joulukuuta 1936 Englanti)Siukonen, Markku: "Urheilukunniamme puolustajat – Suomen olympiaedustajat 1906–2000", sivu 370. 2001 oli suomalainen diplomi-insinööri, voimistelija, yleisurheilija, ampuja ja viisinkertainen olympiamitalisti. Wegelius on harvoja suomalaisia, jotka ovat voittaneet olympiamitalin kahdessa täysin erilaisessa lajissa. Hän menehtyi lento-onnettomuudessa Englannissa. Seuratasolla Wegelius edusti Suomen Metsästysyhdistystä, Porin Tarmoa ja Helsingin Kisa-Veikkoja. Wegelius voitti SM-tasolla Suomen-mestaruuden hirviammunnassa vuosina 1914, 1921, 1922 ja 1926–1928. Wegeliuksen vanhemmat olivat maanviljelijä Uno Wegelius ja Helena Charlotta Wirzenius. Hän pääsi ylioppilaaksi vuonna 1905 Tampereen reaalilyseosta.Ylioppilasmatrikkeli 1905, matrikkelinumero 29720 Wegelius valmistui diplomi-insinööriksi Teknillisestä korkeakoulusta vuonna 1909 ja opiskeli sitten Charlottenburgin teknillisessä korkeakoulussa parin vuoden ajan aineenkoestusta sekä höyrykattiloiden ja polttomoottorien rakentamista ja käyttöä.Ins. K. M. Wegelius, Aamulehti, 11.12.1936, nro 336, s. 3, Kansalliskirjaston digitaaliset aineistot Wegelius oli aluksi konepajainsinöörinä Porissa ja vuonna 1912 hän tuli Suomen Höyrykattilayhdistyksen palvelukseen aluksi apulaisinsinööriksi ja vuodesta 1914 johtajaksi. Wegelius toimi vuodesta 1918 alkaen aina kuolemaansa saakka SOK:n tuotantolaitosten johtajana ja hän oli vuodesta 1919 SOK:n johtokunnan varajäsenenä. Hän menehtyi lento-onnettomuudessa 9. joulukuuta 1936 Lontoon Croydonin lentokentän lähellä Englannissa ollessaan työmatkalla. Hollantilaisen KLM-lentoyhtiön Douglas DC-2 matkustajakone PH-AKL syöksyi maahan kohta kentältä nousun jälkeen. Onnettomuudessa kuoli 15 henkilöä ja siinä menehtyivät myös Ruotsin entinen pääministeri Arvid Lindman ja espanjalainen autogiron keksijä Juan de la Cierva.AviationSafetyNetwork14 ihmishenkeä vaatineessa lento-onnettomuudessa Englannissa saivat surmansa m.m. amiraali Lindman ja autogiron suunnittelija de la Cierva. Suomalainen insinööri C. M. Wegelius henkensä menettäneiden joukossa, Aamulehti, 10.12.1936, nro 335, s. 1, Kansalliskirjaston digitaaliset aineistot Wegelius oli kymmenen vuoden ajan Suomen Ampujainliiton rahastonhoitajana ja varapuheenjohtajana. Hän oli Kotimaisen Työn Liiton hallituksen jäsen ja useiden valtion komiteoiden jäsenenä. == Saavutuksia == * Olympiapronssia Lontoossa 1908 (joukkuevoimistelu) * Olympiahopea (hirviammunta kertalaukaukset – joukkuekilpailu) ja kaksi olympiapronssia (sotilaskivääriammunta 300 m makuu – joukkuekilpailu ja hirviammunta parilaukaukset – joukkuekilpailu) Antwerpenissä 1920 * Olympiapronssia (haulikko, joukkuekilpailu) Pariisissa 1924 * SM-pronssia 400 metrin juoksussa vuonna 1911 * SM-kultaa vauhdittomassa korkeushypyssä 1909 == Lähteet == * Magnus Wegelius Biography and Olympic Results Sports Reference LLC. ===Viitteet=== Luokka:Suomalaiset insinöörit Luokka:Suomalaiset ampujat Luokka:Suomalaiset olympiamitalistit Luokka:Suomalaiset pikajuoksijat Luokka:Suomalaiset voimistelijat Luokka:Vuonna 1884 syntyneet Luokka:Vuonna 1936 kuolleet Luokka:Lento-onnettomuudessa kuolleet